钦定古今图书集成/明伦汇编/闺媛典/第168卷 > 余狮妻曹氏
## 钦定古今图书集成/明伦汇编/闺媛典/第168卷 > 余狮妻曹氏

按《诸暨县志》：曹氏，余狮妻。狮亡，氏年二十一，子良充
甫五月，姑怜其少，将改嫁之。氏抱子泣曰：“夫虽死，有
子在，终不去也。”闭门断发，资纺绩以养姑，久而愈谨。
岁大歉，值姑丧，家益贫。邻妇劝曹别图，庶可两全。曹
忿其言，啮大指溅血于狮之神主。邻妇窥见，为泣下。
嘉靖中，事闻旌表，年九十馀卒。